
Répáshuta Község Önkormányzata

3559 Répáshuta, Kossuth út 2.

67-1/2011.




     JEGYZŐKÖNYV 

Készült Répáshuta Község Önkormányzata Képviselő-testületének 2011. február 14. napján 15.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Kátai Imre önkormányzati képviselő


Petőfi Valéria

„


Dr. Hegyközi Béla körjegyző


Kovácsné Stuller Erzsébet pénzügyi előadó

Igazoltan távol: Erdős Tamás önkormányzati képviselő

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:


1./ Az önkormányzat 2011. évi költségvetésének megvitatása


     Előadó: Mátrai Károly polgármester


2./ Aktuális kérdések megvitatása


     Előadó: Mátrai Károly polgármester



       Dr. Hegyközi Béla körjegyző

A napirendi pontokkal valamennyi képviselő egyetért.

1. Napirendi pont: Az önkormányzat 2011. évi költségvetésének megvitatása

A polgármester ismerteti a költségvetés tervezetét. A bevétel 50927 eFt, a kiadás 81357 eFt, a hiány 30430 eFt.

Az elmúlt 10 évben a forráshiány folyamatosan emelkedik. A korábbi években 15-20 MFt hiánnyal lettek elfogadva a költségvetések. A hiány évközben csökkent a különböző pályázatok révén (ÖNHIKI, működésképtelen önkormányzatok támogatása). Az év végére mindig megnyugtatóan rendeződött a helyzet. A mostani nagyobb hiányt az okozza, hogy Bükkszentkereszt felé mintegy 15 MFt tartozás áll fenn a közoktatási társulás működtetéséből adódóan.
Tállai András államtitkár nyilatkozata szerint a működésből adódó hiányokat az év végéig rendezni kívánják. Erre a célra a központi költségvetésben 33 Mrd Ft áll rendelkezésre.

A kisiskolák újra indítására a központi költségvetés 330 MFt-ot tartalmaz. A közoktatási törvény módosításakor derül ki, hogy ebből ki kaphat támogatást.
Reméli, hogy állami támogatással sikerül a hiányt lecsökkenteni. A költségvetésbe csak a legszükségesebb kiadások lettek tervezve.

Észrevétel nem hangzott el.

Ezt követően a képviselő-testület 4 egyhangú igen szavazattal megalkotta az önkormányzat 2011. évi költségvetéséről szóló 1/2011.(II.14.) számú rendeletét.

A rendelet és mellékletei a jegyzőkönyvhöz csatolva.

2. Napirendi pont: Aktuális kérdések megvitatása

- A polgármester előadja, hogy folyamatban van a Tölgyfa utca villamosításának előkészítése.

Amennyiben 300 m-en belül 5 telek tulajdonosa kéri a villamos energia biztosítását, akkor az ÉMÁSZ kiépíti a hálózatot.

- Ebben az évben folytatódik a „Hálózat a tisztább Európáért” program, melynek keretében a répáshutaiak utaznak Wehringenbe, a német testvértelepülésre.

Az előzetes terv szerint erre május 21-23. között került volna sor, de valószínűleg módosításra lesz szükség. A programra június első felében kerül sor.

- A polgármester javasolja a szociális rendelet módosítását. A testület helyezze hatályon kívül az ápolási díjra vonatkozó rendelkezéseket. Nehéz az önkormányzat pénzügyi helyzete. Jelenleg ez senkit nem érint, de a jövőre nézve se vállaljon ilyen kötelezettséget az önkormányzat, mert ennek teljes költsége az önkormányzatot terhelné. 

Ez nem érinti a körjegyző hatáskörét, aki a szociális törvényben meghatározott feltételek fennállása esetén továbbra is jogosult ápolási díj megállapítására.

Észrevétel nem hangzott el.

Ezt követően a képviselő-testület 4 egyhangú igen szavazattal megalkotta az önkormányzat szociális igazgatásról és szociális ellátásokról szóló 7/2003.(VIII.18.) számú rendeletének módosításáról szóló 2/2011.(II.14.) számú rendeletét.

A rendelet a jegyzőkönyvhöz csatolva.

- Ezt követően a körjegyző előadja, hogy Miskolc Kistérség Többcélú Társulása Társulási Tanácsa 2011. február 11. napján tartott ülésén elfogadta Miskolc Kistérség Többcélú Társulása 2011-2015. évekre vonatkozó kistérségi Belsőellenőrzési Stratégiai Tervét.

A tervet a társuláshoz tartozó képviselő-testületeknek meg kell tárgyalnia.

Ismerteti a belsőellenőrzési stratégiai tervet.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

4/2011.(II.14.) számú önkormányzati határozat
Répáshuta Községi Önkormányzat Képviselő-testülete úgy határozott, hogy a Miskolc Kistérség Többcélú Társulása 2011-2015 évekre vonatkozó kistérségi Belsőellenőrzési Stratégiai Tervét az ismertetett tartalommal elfogadja.
A tervet a határozat melléklete tartalmazza.

Határidő: azonnal

Felelős: polgármester
- Ezt követően a polgármester előadja, hogy 2011. február 28. napján lejár a 2 MFt rövid lejáratú hitel. A likviditás biztosítása érdekében javasolja annak újabb egy évre történő meghosszabbítását.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

5/2011.(II.14.) számú önkormányzati határozat
Répáshuta Község Önkormányzat Képviselő-testülete az OTP Bank Nyrt. Északkelet-Magyarországi Régió Miskolci Igazgatóságától történő 2.000.000.-Ft rövid lejáratú hitel felvételével egyetért.

A képviselő-testület kötelezettséget vállal arra, hogy a hitel visszafizetés időtartama alatt a kért hitelt és járulékait a futamidő alatt – a felhalmozási és tőke jellegű kiadásokat megelőzően – a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2011. február 28. napjától kívánja igénybe venni és 2012. február 27. napjáig visszafizeti.

A képviselő-testület a kért hitel és járulékainak fedezetéül az alábbi jogi biztosítékokat ajánlja fel:

1.) Az Önkormányzat 6/1994.(VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

Ingatlan            Ingatlan                     Hrsz.  Tul. Hányad  Forgalmi érték

megnevezése    címe





     eFt

Tornaterem
  Répáshuta,                  2/1.          1/1              95.372



  Herman O.út 4/A.

Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2) 

Értékpapír                   db   Azonosítója  Lejárata   Értékpapír   Névérték

neve, típusa                                                              kezelője

ÉMÁSZ részvény      146                                 OTP Bank   10.000.-Ft/db







     Nyrt.

A felajánlott állampapírok per-, igény és tehermentesek, más jogügylethez lekötve nincsenek.

A képviselő-testület felhatalmazza az OTP Bank Nyrt-t, hogy a hitel futamideje alatt az értékpapírok után járó jutalékot, osztalékot beszedje, s ezzel az óvadék összegét megnövelje, valamint hozzájárulnak a nevezett értékpapíroknak a hitel futamidejére történő óvadéki zárolásához.
A testületnek tudomása van arról, hogy amennyiben a kölcsön és járulékainak visszafizetése a kölcsön lejáratakor nem történik meg, illetve nem szerződésszerűen történik, ill. a kölcsönszerződés bármely oknál fogva felmondásra kerül, a bank jogosult a közvetlenül, végrehajtási eljárás nélkül az óvadék összegéből a követelését kielégíteni.

A testület felhatalmazza a polgármestert a Kölcsön Szerződés és az Óvadéki Szerződés aláírására.

Felelős: Mátrai Károly polgármester

Határidő: azonnal.

- Ezt követően a polgármester előadja, hogy az OTP Bank Nyrt. a folyószámla hitelkeretnek 2 MFt-ról 4 MFt-ra emeléséhez nem járult hozzá. Az emelésre azért lett volna szükség, mert a Tölgyfa – Névtelen utcai útépítés végszámlájához még ennyi pénz hiányzik.

A bank lehetőséget lát arra, hogy a hiányzó 2.639 EFt biztosításához rövid lejáratú hitelt adjon.

Javasolja a hitel felvételét.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

6/2011.(II.14.) számú önkormányzati határozat
Tárgy: Rövid lejáratú hitelfelvétel az ÉMOP-3.1.3-2008-0245 azonosító számú támogatás megelőlegezésére.

Répáshuta Község Önkormányzat Képviselő-testülete az OTP Bank Nyrtől történő 2.639 EFt rövid lejáratú hitel felvételével egyetért.

A képviselő-testület kötelezettséget vállal arra, hogy a hitelt és járulékait a futamidő alatt - a felhalmozási és tőke jellegű kiadásokat megelőzően – a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a rövid lejáratú hitelt 2011. március 4. napjától kívánja igénybe venni és 2012. március 3. napjáig visszafizeti.

A képviselő-testület a kért rövid lejáratú hitel és járulékai erejéig az OTP Bank Nyrt. részére felajánlja az Önkormányzat ÉMOP-3.1.3-2008-0245. azonosító számú pályázat támogatását.
A testület nyilatkozik arról, hogy az Önkormányzat kötelezettségvállalása megfelel az 1990. évi LXV. Tv. 88.§.(2) bekezdésében foglaltaknak.

Amennyiben a vállalt kötelezettségének az Önkormányzat nem tenne eleget, úgy a testület hozzájárul ahhoz, hogy az OTP Bank Nyrt. a megjelölt bevételekből a hiteltörlesztésnek és járulékának megfelelő összeget zárolja, a fizetési kötelezettség esedékességének időpontjában a szerződés szerinti kötelezettségek teljesítésének céljából leemelje.
A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal.

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

